﻿ Mahir Şükürov “Neftçi”dən qovuldu » Football-plus.az
12 okt 17:30liqa
Mahir Şükürov “Neftçi”dən qovuldu
Ötən mövsümün sonunda futbolçu karyerasını başa vuran Mahir Şükürov məşqçiliyə başlamağı qərara aldı. Daha doğrusu, uzun illər şərəfini qoruduğu “Neftçi”nin rəhbərliyi 35 yaşlı Şükürova insanlıq jesti edib, karyerasında yeni səhfə açmağa şərait yaratdı. Lakin bu uzun sürmədi. Məsələ ilə bağlı maraqlı məlumat əldə etmişik.
Kluba yaxın mənbənin dediyinə görə, Mahir ilk vaxtlar yeni işinə həvəslə yanaşıb. Uzun illər yığmada oynadığına görə avtomatik C kateqoriyasına yiyələnsə də, U-14-də baş məşqçi kimi təsdiqlənməsi üçün B kateqoriyası lazım imiş. Klubdan Mahirə kurslara qatılmaq və “B”-yə yiyələnmək məsləhət görülüb. Lakin ərköyün və tənbəl Şükürov məsləhəti qulaqardına vurub. Hər zaman diqqət mərkəzində olmağa alışmış sabiq müdafiəçi uşaqlarla çalışmaqdan zövq almayıb. Vaxtilə onunla çiyin-çiyinə oynamış Samir Abasov, Ayxan Abbasov, Samir Əliyev kimilər premyer-liqa təmsilçilərini çalışdırdığından, 13-14 yaşlılarla işləmək Mahirə xoş gəlməyib. Və beləcə məşqlərə, oyunlara gəlməyi tərgidib. Onun əvəzinə isə köməkçisi Rəşid Tağıyev çalışırmış. Elə indi də baş məşqçi səlahiyyətlərini Tağıyev icra edir. Rəsmi sənədlərdə isə U-14-ün baş məşqçisi kimi Kənan Mahmudovun adi gedir. Qısası, Şükürovun işinə soyuq münasibəti rəhbərliyin qulağına çatıb. Tərəflər görüşüb, söhbət ediblər. Və yekunda Mahir Şükürovun təkcə U-14-dən yox, ümumiyyətlə, “Neftçi”dən ayrılması qərara alınıb. Maraqlıdı ki, qərara özü də isti yanaşıb. Çünki belə olmasına özü şərait yaratmışdı. İndi harda olduğu, nə işlə məşğul olduğu bilinmir.
Özü ilə əlaqə danışmaq istəsək də, mümkün olmadı. Çünki şəxsi işləriylə bağlı Türkiyədədi.
Daha bir “Futbol+”çi “Neftçi”də Samir Əliyev getdi, aləm bir-birinə dəydi “Neftçi”nin uğur qazanması üçün müəyyən fikirlərim var” Novruz Əzimov “Neftçi”də Mehman Rəsulov da “Neftçi”dən getdi